Návrh

Komuniké

Vláda Slovenskej republiky na svojom zasadnutí dňa...................... prerokovala a schválila návrh na presun kompetencií na úseku otvárania, zrušenia a zmeny charakteru hraničných priechodov na dočasných vonkajších hraniciach Európskej únie z Ministerstva financií Slovenskej republiky na Ministerstvo vnútra Slovenskej republiky. 

V súvislosti so vstupom Slovenskej republiky do Európskej únie došlo k zrušeniu vykonávania pravidelných colných kontrol na hraničných priechodoch dislokovaných na úsekoch štátnej hranice Slovenskej republiky s Českou republikou, Rakúskou republikou, Maďarskou republikou a Poľskou republikou. V záujme kontinuálneho plnenia medzinárodných záväzkov Slovenskej republiky je potrebné prispôsobiť stav novým podmienkam a preniesť príslušné kompetencie na Ministerstvo vnútra Slovenskej republiky.